Ehdotus neuvoston päätökseksi Euroopan yhteisön hyväksymisestä niille muutoksille, jotka Välimeren yleisestä kalastuskomissiosta tehtyyn sopimukseen tehdään itsenäisen talousarvion perustamiseksi kyseiselle järjestölle /* KOM/98/0690 lopull. - CNS 98/0332 */



Virallinen lehti nro C 015 , 20/01/1999 s. 0013



Ehdotus neuvoston päätökseksi Euroopan yhteisön hyväksymisestä niille muutoksille, jotka Välimeren yleisestä kalastuskomissiosta tehtyyn sopimukseen tehdään itsenäisen talousarvion perustamiseksi kyseiselle järjestölle (1999/C 15/05) KOM(1998) 690 lopull. - 98/0332(CNS) (Komission esittämä 2 päivänä joulukuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan sekä 228 artiklan 2 kohdan ensimmäisen virkkeen ja 3 kohdan ensimmäisen alakohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan yhteisö on Välimeren yleisen kalastuskomission (GFCM) jäsen (1), Välimeren kalakantojen hallinto edellyttää monenvälisiä toimenpiteitä avomerellä tapahtuvan kalastuksen sääntelemiseksi; vesiviljelyn kehitys voi hyötyä monenvälisestä yhteistyöstä; GFCM tarjoaa sopivat puitteet näille toimille, GFCM on äskettäin hyväksynyt muutokset, joilla vahvistetaan sen toimintoja perustamalla tieteellinen neuvoa-antava komitea ja määräämällä sen kokoukset pidettäviksi vuosittain; tämän järjestön uudet toiminnot edellyttävät tarvittavaa rahoitusta; GFCM on kokonaan riippuvainen Yhdistyneiden Kansakuntien elintarvike- ja maatalousjärjestön FAO:n talousarviosta; tämän talousarvion rajoitukset eivät anna mahdollisuutta rahoittaa GFCM:n toimintoja, jotka ovat tarpeen sen uuden, vahvistetun roolin toteuttamiseksi; sen vuoksi on tarpeen, että GFCM:n käytössä on oma, itsenäinen talousarvio, GFCM hyväksyi 13-16 päivänä lokakuuta 1997 pidetyssä kokouksessaan sopimustekstin muutokset, joiden tarkoitus on perustaa itsenäinen talousarvio; itsenäinen talousarvio merkitsee GFCM:n sopimuspuolille GFCM:stä tehdyn sopimuksen X artiklan 2 kohdassa tarkoitettua uutta velvoitetta, uudet velvoitteet voivat tulla voimaan vain, jos kaksi kolmannesta GFCM:n jäsenistä on hyväksynyt ne, ja ne ovat sitovat kunkin jäsenen osalta vain jos kyseinen jäsen on ne hyväksynyt, tästä syystä on tarpeen, että yhteisö määrää välineestä, jolla GFCM:n itsenäinen talousarvio hyväksytään, GFCM:n itsenäisen talousarvion hyväksyminen edellyttää yhteisön rahoitusosuutta tässä talousarviossa; tämän rahoitusosuuden suuruuden vuoksi yhteisön GFCM:n liittymisen yhteydessä jätettyä toimivalta- ja äänioikeusjulistusta on mukautettava, ON TEHNYT TÄMÄN PÄÄTÖKSEN: Ainoa artikla Yhteisö hyväksyy Välimeren yleisen kalastuskomission itsenäisen talousarvion perustamisen liitteeseen sisältyvän välineen avulla, ja muuttaa vastaavasti toimivaltaa ja äänivallan käyttöä koskevaa julistustaan. (1) Neuvoston päätös (98/416/EY), tehty 16 päivänä kesäkuuta 1998, Euroopan yhteisön liittymisestä Välimeren yleiseen kalastuskomissioon (EYVL L 190, 4.7.1998, s. 34). LIITE Välimeren yleisen kalastuskomission itsenäisen talousarvion hyväksyminen Arvoisa pääjohtaja Minulla on kunnia ilmoittaa, että Euroopan yhteisö on päättänyt hyväksyä vasta laaditut Välimeren yleisen kalastuskomission itsenäistä talousarviota koskevat säännöt. Välitän tästä syystä teille kyseisen sopimuksen X artiklan 2 kohdan mukaisesti tämän välineen, jolla yhteisö hyväksyy sopimuksen uudet VIII a ja IX a artiklat sekä sopimuksen II, VII ja IX artiklojen muutokset sellaisina kuin ne hyväksyttiin 13-16 lokakuuta 1997 pidetyssä kokouksessa. Koska yhteisöstä tulee mainittujen muutoksien tultua voimaan talousarvion huomattava rahoittaja, nykyinen Euroopan yhteisön liittymistä GFCM:ään koskevaan sopimukseen liittyvä toimivaltaa ja äänivallan käyttöä koskeva julistus korvataan voimaantulopäivästä alkaen tämän kirjeen liitteenä olevalla toimivaltaa ja äänivallan käyttöä koskevalla julistuksella. Kunnioittavasti Euroopan Unionin neuvoston puheenjohtaja Mr. Diouf Pääjohtaja FAO Via delle Terme di Caracalla I-00100 Roma